এই বীভৎস খবর ছড়িয়ে পড়তে বেশি দেরি হয়নি। খবর পেয়েই পুলিশ ছুটে আসে। পুলিশ অফিসারদের কাছে কান্নায় ভেঙে পড়েন বধূটি। তাঁর অভিযোগের ভিত্তিতে স্বামী কৈলাস রুমালিয়া এবং আরও ন'জনকে গ্রেফতার করেছে পুলিশ। অভিযুক্তদের বিরুদ্ধে ভারতীয় দণ্ডবিধির ৩৭৬-জি (গণধর্ষণ), ৩৫৪-বি (কোনও মহিলাকে নগ্ন করার উদ্দেশ্যে জোর করে পোশাক খুলে দেওয়া), ২৯৪ (অশালীন শব্দ ব্যবহার ও কার্য), ৩৩২ (সরকারি কর্মীদের কর্তব্য সম্পাদনে বাধা দিতে ইচ্ছাকৃতভাবে শারীরিক আঘাত করা), ৫০৬ (অপরাধমূলক আচরণ) এবং ৩৪ (অভিন্ন উদ্দেশ্যে বিভিন্ন লোকের একক সংঘবদ্ধ আচরণ) ধারায় মামলা রুজু করা হয়েছে।